《西溪结茅奉酬蛰图翁先生》
清代·元璟

入山愧未入深山，黄茅一把丛翠间。扫花饲鹤起我早，了无别翠分馀闲。

西溪溪水白于絮，旧是先生垂钓处。茶烟竹粉满溪香，不碍轻鸥自来去。

作者简介：清僧。浙江平湖人，字借山，号晚香老人，初名通圆，字以中。早年出家。工诗，平生游历南北，诗体屡变，而以清雅为宗。居杭州时，曾结西溪吟社，与诸名流唱和。有《完玉堂诗集》。